《睡觉》
宋代·郑蒨

玉炉香断瑞烟微，小院阴岑夹幕垂。
一枕清风人寂后，半窗明月酒醒时。
漆园蝴蝶难成梦，巫峡行云想有期。
欲曙凄凉精气爽，漏残灯炉画屏欹。

作者简介：郑茜，字春卿，莆田（今属福建）人。仁宗庆历二年（一○四二）三礼科出身（明弘治《八闽通志》卷五三）。神宗熙宁间，通判漳州（同上书卷三三）。今录诗二首。